b'\n_START_ARTICLE_\nIlustrirana kronika Ivana Groznega\n_START_PARAGRAPH_\nIlustrirana kronika Ivana Groznega (rusko \xd0\x9b\xd0\xb8\xd1\x86\xd0\xb5\xd0\xb2\xd0\xbe\xd0\xb9 \xd0\xbb\xd0\xb5\xd1\x82\xd0\xbe\xd0\xbf\xd0\xb8\xd1\x81\xd0\xbd\xd1\x8b\xd0\xb9 \xd1\x81\xd0\xb2\xd0\xbe\xd0\xb4) je najve\xc4\x8dja zbirka zgodovinskih podatkov, ki so jo kdaj zbrali v srednjeve\xc5\xa1ki Rusiji. Zbirka vsebuje podatke od stvaritve sveta do leta 1567. Neformalno je znana tudi kot Carska knjiga (rusko \xd0\xa6\xd0\xb0\xd1\x80\xd1\x8c-\xd0\xba\xd0\xbd\xd0\xb8\xd0\xb3\xd0\xb0), podobno kot Carski zvon in Carski top._NEWLINE_Pisanje kronike je naro\xc4\x8dil car Ivan Grozni za svojo kraljevo knji\xc5\xbenico. Ruski naslov \xd0\x9b\xd0\xb8\xd1\x86\xd0\xb5\xd0\xb2\xd0\xbe\xd0\xb9 \xd1\x81\xd0\xb2\xd0\xbe\xd0\xb4 pomeni Kronika obrazov in namiguje na \xc5\xa1tevilne ro\xc4\x8dno naslikane miniature. Zbirka vsebuje 10 zvezkov s pribli\xc5\xbeno 10.000 listi iz bomba\xc5\xbenega papirja in ve\xc4\x8d kot 16.000 miniaturami.\n_START_SECTION_\nZgodovina\n_START_PARAGRAPH_\nDomneva se, da je rokopis nastal med letoma 1568 in 1576, \xc4\x8deprav se je pisanje za\xc4\x8delo \xc5\xbee v 1540. letih. Naro\xc4\x8dil ga je car Ivan Grozni za svojo knji\xc5\xbenico, predvsem za pou\xc4\x8devanje svojih otrok. Pri nastajanju kronike je sodeloval carjev zaupnik, komornik Aleksej Fjodorovi\xc4\x8d Ada\xc5\xa1ev.'